El Conservatori Joaquín Rodrigo celebra este divendres el seu tradicional 'Concert de Nadal'
15 de desembre 2021

![](/media/cr4m1gt5/c1_mini_m1_conciertonavidad2021conservatorio.jpg?width=850&height=607.5568181818182)

El Conservatori Professional de Música Joaquín Rodrigo de Sagunt oferirà este divendres, 17 de desembre, a les 19.00 hores, a l'Auditori Joaquín Rodrigo, el seu tradicional _Concert de Nadal_. L'assistència al recital és gratuïta i oberta a tota la ciutadania i públic que desitge gaudir del concert.

**«En este concert els i les estudiants del nostre conservatori de grau professional demostraran la seua qualitat interpretativa i coneixements musicals, que estan assolint gràcies al treball acadèmic i d'ensenyament del professorat»**, ha explicat el regidor delegat d'Educació, José Manuel Tarazona, qui ha convidat la ciutadania a **«veure i gaudir d'este concert, de molta qualitat, com podran comprovar, un concert de Nadal fet amb estima per desitjar un Bon Nadal i un millor 2022»**.

L'acte comptarà amb l'actuació de diverses agrupacions que interpretaran un variat repertori en què es mostrarà el treball realitzat durant l'últim trimestre del curs. Així, Guillermo Saz i Sergio Garfella obriran el recital amb la interpretació a quatre mans de la peça per a piano _Ich denke dein woo 74_ de Beethoven; seguirà un trio de dolçainers format per Carmen Gimeno, Joaquín Margaix i Joel Gil, que tocaran _La Guerra_ de Mateo Flecha, i _Bransle Double_ i _Bransle de la Royne_ de Michael Praetorius; un quintet de saxofons format per Enric Lozano, Laia Carrió, Raquel Lorente, Sergio Garfella i Pablo Martínez, amb _Oblivion_ i _Libertango_ d'Astor Piazzolla. Després serà el torn per a l'Orquestra, amb Francisco Hernández i María José Canet a la batuta, que interpretarà el _Concerto a quatre violins Núm. 1_ de Georg Philipp Telemann i _Of Glorious Plumage_ de Richard Meyer; i tancarà la Big Band, amb Francisco L. Garfella com a director, que tocarà les peces _Sweet Lorraine_ de Cliff Burwell (amb arranjaments de Dave Wolpe), _Tickletoe_ de Lester Young (arranjaments de Dave Wolpe), _Spankly_ de Neal Hefti (arranjaments de Sammy Nestico), _Work in Progress_ de Gordon Goodwin i _White Christmas_ d'Irving Berlin (amb arranjaments de Mark Taylor).

Esta activitat es contempla dins del projecte _Sagunt, Ciutat Educadora_.

*   [](http://www.facebook.com/sharer.php?u=https://aytosagunto.es/va/actualitat/concert-de-nadal-2021-conservatori-sagunt-2021-12-15/ "Facebook")
*   [](http://twitter.com/share?url=https://aytosagunto.es/va/actualitat/concert-de-nadal-2021-conservatori-sagunt-2021-12-15/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-de-nadal-2021-conservatori-sagunt-2021-12-15/ "Linked In")
*   [](mailto:?body=https://aytosagunto.es/va/actualitat/concert-de-nadal-2021-conservatori-sagunt-2021-12-15/)